לי זה קרה- תקלת קשר בתל ארשף            הטייס: משה אקלר
ביום שישי 29.01.2010 שעה 8:00 המראתי מהרצליה מסלול 11 לשדה תימן ב"ש. בהתקרבי לתל ארשף 1200 יצרתי קשר עם שדה דב. הפקחית במגדל ענתה לי אך נשמעה באוזניות (הרמקול לא עבד) חלש מאד ולא ברורה, היה נדמה לי ששמעתי קאנטרי 1200. המשכתי לקרוא לה במכשיר הרדיו השני אך לא הצלחתי להבין אף מילה,(גם הטייסת שישבה לצידי והטייס שישב מאחור עם אוזניות לא הבינו אף מילה), שמעתי גם מטוס אחר שקורא לי בלי להבין מה הוא אומר( בדיעבד נאמר לי ע"י הפקחית שזה היה מטוס על המסלול שניסה ליצור איתי קשר והיא גם קראה לי על תדר החירום 121.5 ). התהליך הזה של הניסיונות ליצירת קשר  מתל ארשף לכיוון הקאנטרי 1200 ערך כחצי דקה (כמובן עם עיניים בחוץ בחיפוש מטוסים במרחב), וכשהתברר לי שאיני מבין שום דבר בקשר בהתקרבי לקאנטרי העברתי את הטרנספונדר ל-7600 והודעתי לשדה דוב פעמיים שאני חוזר לנחיתה בהרצליה. פניתי חזרה לצלע מתה בהרצליה וכשהתקרבתי לשדה הצלחתי לשמוע קצת חלש להיכנס עם הרוח ל-11 ושאני מספר 1. בפיינל כבר שמעתי את המגדל די ברור רשאי לנחות.נחתתי ב-8:08, מילאתי דו"ח תקרית ופתחתי תקלת קשר בספר המטוס.

לפי הנהלים אם אין קשר עם שדה דב, צריכים להישאר במעגל המתנה בתל ארשף עד ליצירת קשר ואם לא אז להמשיך בנוהל תקלת קשר. אני המשכתי לטוס לכיוון קאנטרי כי לא היה לי אובדן קשר מוחלט אלא חלקי, ונדמה היה לי שבקריאה הראשונה שמעתי מהפקחית קאנטרי 1200, אך אחרי כחצי דקה כשהתברר לי שאין קשר ואיני מבין אף מילה פניתי מיידית חזרה להרצליה ונחתתי כעבור 8 דקות מהמראה. 

מסקנה
עדיף היה להישאר בהולדינג בתל ארשף ולקבל שם החלטה להמשך.

